Den nye kørselsafgift for lastbiler kommer til at betyde en merudgift på 9 milioner kroner for erhvervslivet i Skagen.

Der kører ca. 400 lastbiler på strækningen mellem Frederikshavn og Skagen om dagen, så brancheforeningen, Dansk Transport og Logistik, har lavet et regnestykke, der viser, at prisen for de lastbiler, der kører på strækningen, vil løbe op i 9 millioner kroner, når den nye afgift på halvanden krone pr kørt kilometer bliver indført fra 2015. Det oplyser Nordjyske Stiftstidende. - Den nye afgift bliver en sten i skoen for et erhvervsliv der i forvejen er hårdt ramt, siger direktør Morten Broberg fra virksomheden FF Skagen til Nordjyske.